Міхаіл Аляксеевіч Марціновіч

Міхаіл Марціновіч (нар. , ) — беларускі футбаліст (паўабаронца) і трэнер. У цяперашні час працуе галоўным трэнерам бабруйскай «Белшыны».

 Клубная кар’ера 
Выхаванец мазырскай СДЮШАР-3. Першы трэнер — Сяргей Кавалевіч. Гуляў у мазырскай «Славіі» (1997—2003), фарм-клубе «Мазыр», аддаваўся ў арэнду мінскай «Зорцы-ВА-БДУ». У 2003 годзе перайшоў у мінскае «Тарпеда-СКА», а з 2005 года абараняў колеры «Шахцёра», дзе стаў асноўным іграком, выйграў золата чэмпіянату 2005. У 2010 годзе страціў месца ў аснове і пакінуў салігорскі клуб, а ў пачатку 2011 года вярнуўся ў «Славію», якой дапамог выйграць Першую лігу 2011.

У сакавіку 2013 года абвясціў аб завяршэнні кар’еры і перайшоў на трэнерскую працу ў «Славіі».

 Трэнерская кар’ера 
У сезоне 2013 быў трэнерам юнацкай каманды мазырскай «Славіі», а ў студзені 2014 года стаў памочнікам новага галоўнага трэнера Юрыя Пунтуса. У сезоне 2017 са штабу асноўнага складу быў пераведзены на месца галоўнага трэнера дубля. 26 лістапада 2017 года кіраваў асноўнай камандай мазыран у матчы апошняга тура Вышэйшай лігі супраць «Тарпеда-БелАЗ», аднак «Славія» пацярпела паражэнне 0:2 і вылецела ў Першую лігу.

У студзені 2018 года быў зацверджаны галоўным трэнерам «Славіі». У сезоне 2018 разам з мазырскім клубам атрымаў перамогу ў Першай лізе. У 2019—2020 гадах «Славія» пад кіраўніцтвам Марціновіча была серадняком Вышэйшай лігі, а ў сезоне 2021 толькі ў стыкавых матчах супраць «Крумкачоў» захавала месца ў элітным дывізіёне. У сезоне 2022 каманда выступала нестабільна, і ў кастрычніку 2022 года новым трэнерам мазырскага клуба быў прызначаны Іван Біёнчык. Марціновіч застаўся ў трэнерскім штабе, аднак па заканчэнні сезона 2022 пакінуў «Славію».

У чэрвені 2023 года ўвайшоў у трэнерскі штаб Сяргея Ташуева ў грозненскім «Ахмаце». Пакінуў клуб пасля звальнення Ташуева ў жніўні 2023 года.

У студзені 2024 года стаў галоўным трэнерам бабруйскай «Белшыны».

У кастрычніку 2015 года атрымаў трэнерскую ліцэнзію катэгорыі A.

 Дасягненні 

 Гульнявыя 
   Чэмпіён Беларусі: 2005
   Срэбраны прызёр чэмпіянату Беларусі: 1999
   Бронзавы прызёр чэмпіянату Беларусі (2): 2006, 2007
  Пераможца Першай лігі чэмпіянату Беларусі: 2011
  У спісе 22 найлепшых футбалістаў чэмпіянату Беларусі: 2005

 Трэнерскія 
  Пераможца Першай лігі чэмпіянату Беларусі: 2018

 Статыстыка выступленняў 
СезонДывізіёнКлубКраінаМатчыГалы 1997  Д1  МПКЦ    2  0 1999  Д1  Славія    1  1 2001  Д2  Зорка-ВА-БДУ    25  3 2002  Д1  Славія    22  2 2003 (1)  Д1  Славія    15  4 2003 (2)  Д1  Тарпеда-СКА    12  4 2004  Д1  Тарпеда-СКА    25  2 2005  Д1  Шахцёр    21  7 2006  Д1  Шахцёр    21  1 2007  Д1  Шахцёр    22  0 2008  Д1  Шахцёр    27  3 2009  Д1  Шахцёр    16  0 2010 (1)  Д1  Шахцёр    3  0 2010 (2)  Д2  Граніт    14  0 2011  Д2  Славія    23  6 2012  Д1  Славія    6  0

 Крыніцы 

Катэгорыя:Футбалісты Беларусі
Катэгорыя:Ігракі ФК Палессе Козенкі
Катэгорыя:Ігракі ФК Славія Мазыр
Катэгорыя:Ігракі ФК Мазыр
Катэгорыя:Ігракі ФК Энергетык-БДУ
Катэгорыя:Ігракі ФК Тарпеда Мінск
Катэгорыя:Ігракі ФК Шахцёр Салігорск
Катэгорыя:Ігракі ФК Граніт Мікашэвічы
Катэгорыя:Футбольныя трэнеры Беларусі
Катэгорыя:Трэнеры ФК Славія Мазыр
Катэгорыя:Трэнеры ФК Белшына